पाएं अपने शहर की ताज़ा ख़बरें और फ्री ई-पेपरडाउनलोड करें
पूर्णिया के खुश्कीबाग के मिलनपाड़ा में गैस सिलेंडर फटने से आग लग गई। इससे कोई हताहत नहीं हुआ है। प्रत्यक्षदर्शियों ने बताया कि गैस सिलेंडर फटने से आग लगी है। आग की लपटें इतनी तेज थीं कि आसपास की कई झुग्गियों को अपनी चपेट में ले लिया। लोगों ने बताया कि घर में सिलेंडर होने के डर से कोई पास जाने की हिम्मत नहीं जुटा पा रहा था। लोगों ने तत्काल अग्निशमन विभाग को फोन कर दिया था।
आग में 4 घर व दुकान जल कर खाक
मिलनपाड़ा में लगी आग से 4 घर जलकर खाक हो गए, जिसमें लाखों की संपत्ति का नुकसान हुआ है। खाना बनाने के दौरान एक घर में लगी आग ने देखते ही देखते अन्य घरों को चपेट में ले लिया। घरों में रखे कई गैस सिलेंडर के ब्लास्ट करने से आग फैल गई। हादसे के बाद इलाके में अफरातफरी की स्थिति हो गई। वहीं आग की लपटें इतनी तेज थीं कि आसपास की कई दुकानें उसकी चपेट में आने से जलकर खाक हो गईं।
खाना बनाने दौरान फटा सिलेंडर
बताया जा रहा है कि मिलनपाड़ा की एक झुग्गी झोपड़ी में खाना बनाया जा रहा था तभी अचानक गैस सिलेंडर फट गया। घटना की जानकारी मिलते ही फायर ब्रिगेड की गाड़ियां घटनास्थल पर पहुंचकर आग पर काबू पाने की कोशिश में जुट गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn